
In  Satiras  Horatianas  Adversaria, 

Quopum  Partem  Primam 

Venia  An|»l.  Ord.  Philosopli.  LnBileiisis 

Pr«  graila  pUtesopUc* 

p.  p.    . 
OLATUS  JACOBI 

Phil.  Cand.  Gothob. 

SccQQeiv,  w  &eaiTr]t£,  XQ^  ^oy  wxt  OfUXQoy 
%!,  dwcifieyoy  eig  t6  ftQoad-ev  aei  TtQOiivai. 

Flat  Soph. 

"e  Horatio  poeta  ejusque  operibus  multi  multa  scripse- 
runt  iique  viri  doctissimi,  ut  et  actum  agere  et  vix  operss 
pretium  facere  fortasse  videar,  si  carmina  qusedam  Hora- 
tiana  denuo  tractanda  susceperim.  Neque  tamen,  me  ju- 
dice,  ita  omnia  ezaminarunt  perscrutatique  sunt  viri  illi 
prsestantissimi,  ut  nihil  omnino  aut  in  ipso  contextu,  quem 
dicunt,  corrigendo,  aut  in  sententiis  accuratius  exprimen- 
dis  meliusque  interpretandis  effici  possit.  Attameu  hoc  tem- 
pore  non  in  animo  est  omnia,  quse,  quibus  diligentius  stu- 
deatur,  digna  sint,  tractare,  sed  eos  solum  locos  prsecipue 
investigare,  qui  mihi  quidem,  Horatium  legenti,  uberiorem 
quandam  visi  sint  prsebere  disputandi  materiam. 

uatiram,  genus  illud  poesis  vere  Homanum  neque  um- 
quam,  ut  cetera  fere,  e  Grsecia   in  Latium  translatum  *), 
haud  raro   scripseruut   Satyram,  falso  nimirum  Satiram 
Romanam  a  Satyrica  Graecorum  fabula  esse  petitam  cum 
eaque  artiore   cognationis   vinculo  fuisse  conjunctam  sibi 
persuadentes.  Quse  quidem  opinio  quam  falsa  sit,  ut  alios 
omittam,  jam  satis  ostendit  Casaubonus ').  Composita  igi- 
tur,  ut  par  erat,  controversia  illa  de  nomine  satirce  dedu- 
cendo,  id  inter   se   consentiunt  viri  nostrse  setatis  docti, 
satircB  appellationem  a  satur  adjectivo  vel,  ut  planius  di- 
cam,  a  lanx  satura  (lanx  variis  multisque  primitiis  refer- 
ta.    Diom.   Lib.   III  pag.  483  ed.  Putsch.)  duxisse  origi- 
nem.    Sunt  autem  duo  apud  Romaaos  discernenda  satirse 
genera,  quorum  alterum  vetustius  appellare  velim,  recen- 
tius  alterum.    Quod  ita  esse  plane  et  diserte  testatur  Di- 
omedes  grammaticus  (Lib.  III  pagg.  482  extr.  sq.):    "Sa- 
tira   dicitur  carmen  apud  Romanos  nunc  quidem  maledi- 
cum  et  ad  carpenda  hominum  vitia  archsese  Comedise  charac- 
tere   compositum,   quale   scripserunt  Lucilius  et  Horatius 
et  Persius;  at  (et?)   olim   carmen,    quod   ex   variis   poe- 
matibus    constabat    satira    vocabatur,    quale    scripserunt 
Pacuvius   et  Ennius";   et  Quintilianus   (Lib.   X,  1,  93— 


»)  Quint.  Inst.  Orat  X,  1,  93.  Gonf.  Opascalum  nostrum  "de  Per- 
vigilio  Veneris"  pag.  21. 

*)  Isaaci  Casauboni  de  Satyrica  Grsecorum  Poesi  et  Romanomm 
Satira  Libri  duo.    Parisiis  MDCV.    Pagg.  28  sq. 


95):   "Satira  quidem   tota   nostra  est,  in  qua  primus  in- 

signem  laudem   adeptus  Lucilius Alterum  illud 

etiam  jmus  satirse  genus,  sed  non  sola  carminum  varietate 
mixtum,  condidit  Terentius  Varro,  vir  Romanorum  erudi- 
tissimus".  Quse  omnia  si  diligentius  consideraverimus,  fa- 
cile  apparebit,  Ennium  vetustioris  illius  satirae  fuisse  au- 
ctorem,  recentioris  Lucilium,  quem  Horatius  (Sat.  I,  10, 
58)  inventorem  apellat  illius  carminum  generis,  in  quo 
ipse  versaretur '). 

Haec  autem  si  est  hujus  vocabuli  deducendi  ratio,  for- 
sitan  quispiam  jure  quaerere  sibi  videatur,  quid  sit,  quod 
satira  scribatur,  non  satura.  Cui  quidem  quaestioni,  quam- 
quam  per  se  non  est  contemnenda,  facile  est  respondere. 
Saepissime  enim  videmus  apud  optimos  quoque  latinitatis 
scriptores  formas  optumus  et  qptimus,  eestumo  et  cestimo 
cet.  alteram  altera  commutari  (conf.  Casaub.  1.  1.  pag318). 
Neque  magis  mirandum,  nomen  subst.  concretum  (satira  = 
laux  plena),  ut  ajunt  grammatici,  factum  esse  dbstractum, 
id  quod  et  veteribus  in  linguis  saepe  fieri  videmus  et  re- 
centioribus. 


Satira  I,  1. 

Editores  et  interpretes,  in  quibus  Orellius,  Ritterus, 
Dillenburgerus,  alii,  quod  Horatium  opinantur  hac  satira 
nihil  aliud  egisse  nisi  ut  ejusmodi  homines  vituperaret, 
qui  sua  sorte  numquam  essent  contenti,  aliis  semper  invi- 
derent,  cavendum  existimo,  ne  iis  temere  assentiamur.  Hi 
enimquum,  ut  modo  dixi,  id  unum  secutum  esse  Horatium 
dicant,  ut  invidiam  et  (.u(.i\pifioiQiav  perstringat  eorum,  qui, 
sua  sorte  non  contenti,  aliense  semper  invideant,  non  to- 
tam,  ut  ita  dicam,  viderunt  veritatem.    Hoc  enim  vitium, 

»)  Conf.  Lysandri  Hist.  Litt.  Rom.  pagg.  256  sq. 

qao  nihil  fere  magis  est  vulgare,  nihil  habet  ridiculi,  ni^ 
hil  contra  hominum  consuetudinem.  Quse  est  igitur  magna 
illa  perversitas  eorum,  quos  h.  1.  perstringit  poeta  et  illu- 
dit?  Cui  qusestioni  sic  breviter  respondendum  puto:  Ex 
tota  fere  satira  et  prsesertim  ex  v.  v.  15—19  intelligi  po- 
test,  Horatium  jocosa  ratione  eademque  severa  levem  eo- 
rum  animum  castigare  atque  inconstantem,  qui  de  sua 
sorte  acerbe  querantur,  aliorum  laudent  fortunam,  mutata 
autem  sorte  et  rerum  statu,  aliam  vitse  conditionem  acci- 
pere  nolint  *). 

V.  J2  — fors)  Fors  numen  nunc  apud  veteres  scri- 
ptores  a  Fortuna  distinguitur  *)  nunc  cum  illa  in  unamde- 
am,  quse  est  Fortuna  Fors,  conflatur '). 

—  illa)In  codicibus  nonnullis  legitur  ulla,  quod  sine 
justa  causa  probarunt  nonnuUi.  Quam  scripturam  his 
maxime  ductus  rationibus  rejiciendam  existimo:  1)  de 
certa  quadam  h.  1.  agitur  sorte,  non  de  quavis  2)  post 
quam  relativum  et  sequens  adjectivum  contentus  necessa- 
rium  est  demonstrativum  perspicuitatis  causa,  3)  frequens 
est  apud  scriptores  ejusmodi  demonstrativi  repetitio:  Liv. 
I,  58:  Cultrum,  quem  suh  veste  ahditum  habehat,  eum  in 
corde   defigit.  I,  49 :  Octavio  Mamilio ....  —  ei  Mamilio 

filiam  nuptum  dat.  XXV,  27 :  in  haud  magna  oppida 

eo  et  commeatus . . .  comportabant  cet.  Cic.  Off.  n,  6 :  male 
enim  se  res  hahet,  quum,  quod  virtute  effid  dehet,  id  ten- 
tatur  pecunia;  alib. 

Jam  si  de  ipsa  loci  intelligentia  quseritur,  fortasse 
non  plane  respuenda  est  hsec  Acronis  scholiastse  explana- 
tio:   "Breviter  duas  sectas  tangit.    Nam  cum  dicit  ratio 


*)  C!onl.  "In  Satiras  Quinti  Horatii  Flacci  Commentatio  scripsit 
J.  G.  Ek.    Lundse  1847." 
»)  Cic.  Legg.  II,  11. 
•)  Ovid.  Fast.  VI,  778—84  ed.  Gitrig. 


Stoioos  tangit;  cuin  sors  Epicureos.  Stoicienin  dicunt 
omnia  ratione  fieri,  Epicurei  fortuito". 

V.  3  —  latidet)  oX^itsi,  ^iaxaqitfiiy  ut  v.  9  Acr.  schol. 
"beatum  appellat".  Est  autem,  ut  fecile  intelligitur,  ex 
illo  nmo  substantivo  intelligendum  unusquisque  vel  qms- 
que,  quod  subjecti  loco  ad  laudet  referri  debet.  De  quo 
Latinorum  loquendi  usu  conf.  G.  T.  A.  Kruegeri  Gram. 
Lat.  §  660,  1).  Rudimanni  institut.  Gram.  II  pag.  361. 
Madv.  Gram.  Lat.  §  462  b)Seyff.  ad  Lsel.  pag.  371  sq.'). 

V.  4  —  gravis  annis)  Ita  codices  ad  unum  omnes 
et  Acro  scholiasta.  Hanc  codicum  scripturam  et  inepte 
et  inutiliter  in  "gravis  armis''  primus  commutavit  Bouherius 
eamque  conjecturam  frustra  defenderunt  Wolfius,  Keisigi- 
U8,  Obbarius,  Weisius,  alii.  Intelligendus  enim  est  miles 
veteranus,  qui,  identidem  mercatoris  fortunse  invidens,  etsi 
missionem  accipere  poterat  militiaque  liberari,  tamen,  spe- 
rans  fore,  ut  aliquando  et  ipse  agro  donetur,  usque  mili- 
tet.  £i  autem  militi,  quippe  qui  tot  per  annos  armis  ge- 
rendis  assueverit,  quam  nou  conveniant  gravia  arma,  aper- 
tum  est.  Accedit  particula  jam  Bouherii  conjecturae  re- 
pugnans,  et  locus  ille  Cic.  Fusc.  II,  16,  37,  ex  quo  disci- 
mus,  arma  Romanis  militibus  non  visa  esse  graviora,  quam 
corporis  membra.  Ex  his  aliisque  rationibus  facile,  me 
quidem  judice,  apparet,  Horatium,  poetam  illum  vere  Ro- 
manum,  vix  "gravis  armis"  scribere  potuisse. 

F.  14  —  valent)  Verba,  quse  alicujus  rei  facultatem 
exprimunt,  poetse  cum  infinitivo  conjungunt,  ut  hoc  ipsum 
verbum  Hor.  Sat.  I,  9,  39.  II,  7,  87.  Od.  I,  34,  12.  Ep. 
II,  1, 200.  Epod.  5,  87.  Lucret.  1, 109.  Conf.  Id.  I,  356.  Id.  I, 

')  Conf.  Cic.  Fin.  I,  18.    Tusc.  V,  40.  Hor.  Epod.  5,  87,  alibi. 

*)  Conf.  Franciscus  Josephus  Hester:  De  infinitiyi  natura  et  apud 
Horatium  usu.    Monasterii  MDCCCVni.  Pag.  39. 

Hugo  Merguet:  De  Usu  Syntactico  Infinitivi  Latini,  Maxime 
Poetico.    Regimonti  MDCCCLXIII.    Pag.  29. 


602.  ni,  1085.  IV,  481.  V,  58.  VI,  78.  Virg.  A.  U,  491. 
Buc.  9,  38.  Tibull.  IV,  1,  55.  Stat.  silv.  I,  ],  41.  Ib.  U, 
2,  41.  al.  •). 

V.  20  —  tnerito)  Irattis  et  inflet  adeo  arte  sunt  con- 
jangenda,  ut  adr.  tnerito  ad  utramque  vocem  referendum 
videatur,  id  quod  constructio  ciTto  ■noivdv  appellari  solet, 
qua  dicendi  iigura  haud  raro  usus  est  Horatius.  Cujus 
schematis  vis  et  natura  ea  est,  ut  vocabulum,  quod  ad  duo 
orationis  membra  pertineat  referendumque  sit,  alteri  tan- 
tummodo  reservetur  in  eoque  ponatur.  Brevem  hujus  rei 
ezplicationem  invenias  apud  Zumptium  (Gram.  Lat.  Be- 
rolini  1860  §  358)  et  in  Reisigii  schol.  pag.  414 »).  Est 
autem  hujus  figurse  usus  non  ex  ellipsi,  ut  ajunt,  repeten- 
dus,  sed  ex  sola  verborum  collocatione. 
.:  V.  24  —  cavscB  est  —  quin)  Haec  vocabula  quoniam 
idem  fere  exprimunt  atque  nihil  impedit,  non  est,  quod 
quin  particulam  usurpatam  esse  miremur.  De  quareconf. 
Erueg.  Gr.  Lat.  §  575  an.  1. 

V.  24  —  ut  qui  jocularia)  tractat  vel  narrat,  vix 
cum  Rittero,  Dillenburgero,  aliis  intelligendum  percurrit; 
nam  percurrere  longe  aliam  habet  significationem,  quam 
qu£e  h.  1.  apta  sit.  Conf.  Erueg.  Gr.  Lat.  §  660,  2). 

V.  29  —  Perfidus  hic  caupo)  Complures  editores,  ut 
cetera  multorum  corrigendi  experimenta  omittam,  quum 
h.  1.  legant:  fervidm  hic  campo  miles,  vereor  ne  errent. 
Frimum  enim  non  spernenda  est  optimorum  et  plurimo- 
ruin  codicum  auctoritas ;  deinde  nou  cum  Cl.  Weisio  quaeren- 
dum,  quid  sibi  velit  caupo  et  quare  perfldus  idem  dicatur. 

Caupo  subst.  quid  h.  1.  esset,  egregie  docuit  prof.  J. 
G.  Ekius  in  libello,  quem  paulo  supra  jam  laudavi.  Quam 

•)  Conf.  Dissen.  ad  Tiball.  I,  1.  51:  "Amant  enim  poetse  verbum 
daobus  membris  orationis  commane  in  principio  secundi  ponere,  li- 
cet  oppositio  in  substantivis  sit  et  alterum  substantivum  videatur 
priorem  locum  occupare  debuisse"  cet. 

ejas  argnmentationem  legentibus  vix  persuaderi  non  pote- 
rit,  caupmes  esse  eos,  qui,  teste  Cicerone,  a  mercatoribus 
mercentur,  quod  statim  vendant  quique  nihil  proficiant, 
nisi  admodum  mentiantur.  (Cic.  OflF.  I,  42)  *).  Inde  vi- 
des  quam  non  ab  hoc  loco  alienum  sit  scribere  Perfidus 
—  caupo;  prsBsertim  quum  satis  constet,  caupones  illos, 
quos  ^kramare",  "smSphandlare"  dicunt  Svecani,  quo  merces 
facilius  vendantur,  admodum  mentiri;  quod  etiam  apud 
Romanos  non  aliter  fuisse  et  indicaiit  verba  illa  Ciceronis 
supra  laudata  et  testatur  Horatius  ipse  Sat  I,  5,  4. 

V.  53  —  magni  formica  Idboris)  Genitivus  qualita- 
tis,  ut  grammatici  ajunt,  qui  nisi  apud  nomina  propria 
cum  quadam  generis  notione  conjunctus  non  usurpari  so- 
let,  insolentius  h.  1.  appellativo  ipsi  additur. 

Foetse  enim  illam  generis  notionem,  quam  modo  dixi, 
interdum  omittunt,  ut  Hor.  Od.  I,  36.  13.  IH,  9,  7.  Epod. 
V,41.  Sat.  II,  8,  84.  Ovid.  Met.  XIV,  252.  Nequetamen 
hic  genitivi  usus  adeo  est  singularis  poetarumve  proprius, 
ut  non  in  prosa  etiam  oratione  et  quidem  apud  Ciceronem 
ipsum  reperiatur.  Vide  Cic.  ad  Fam.  IX,  26.  Brut.  83. 
Liv.  XXn,  60.  Tac.  An.  IV,  29 »). 

V.  35  —  incauta  futuri)  Incautus  adjectivum  cum 
genitivo  conjunctimi  apud  meliores  latinitatis  scriptores, 
quod  sciam,  non  reperitur;  unde  concludendum  videtur, 
aut  genitivum  h.  1.  per  zeugma,  ut  dicunt,  esse  positum, 
i.  e.  et  ad  ignara  esse  referendum  et  ad  incauta,  aut  illud 
incauta  iis  adnumerandum  esse  adjectivis,  quse,  afifectus  animi 


*)  Conf.  Horatsens  Satiren  —  von  Ludvig  Doderlein.  Leipzig 
1860.    Pag.  141. 

Des  Q.  Horatius  Flaccus  Satiren  —  von  C.  Kirchner.  Leipzig 
1855.    Pagg.  8,  9. 

*)  Conf.  Die  Lehre  von  dem  Gebrauche  der  Casus  in  der  latei> 
nischen  Dichtersprache.  Bearbeitet  von  F.  A.  A.  Bach.  Gotha  1848. 
Pag.  35.    Kruegeri  Gram.  Lat.  §  399,  annot.  2. 

vfurios  significantia,  cum  genitiyo  coi\jungtmt  poetse;  cu- 
jtts  generis  exempla  apud  Horatium  inyeniuntur  haud 
pauca:  Avarus,  A.  P.  324.  Bibulus  Ep.  I,  14,  34.  Ti- 
tnidus  A.  P.  28.  Securus  £p.  U,  2,  17.  Lassus  Od.  II, 
6,  7.  alia»).  ^      , 

V.  42  —  defossa)  pro  effossa  per  hypallagen.  Si- 
gnum  autem  interrogandi  admodum  vereor  ne  post  terra 
subst.  delendum  sit  et  in  fine  sequentis  versus  ponendum, 
id  quod  ab  editoribus  neglectum  esse  admiror. 

V.  50  —  viventi)  Usurpandus  fuerat  genit.  viventis; 
neque  tamen  est  cur  offendamur:  aut  enim  poeta  viventi 
et  referat  minus  arte  connexa  voluit,  aut,  ut  placet  Dil- 
lenburgero,  referat  cum  dativo  commodi,  qui  dicitur,  sa- 
tis  insolenter  h.  1.  conjungitur  *). 

F.  52  —  haurire)  Infinitivum  h.  1.  usurpat  Horatius 
pro  participio  futuri  passivi,  ut  Od.  I,  26,  3:  tradam  por- 
tare  ventis  tristitiam  et  metus  (tradam  ventis  portandam 
tristitiam  et  metus).  Non  multo  aliter  poeta  infinitivum 
act  cum  verbo  censendi  conjunxit  Epist  I,  2,  9:  Antenor 
censet  helli  pragidere  causam.  Quse  tamen  verborum  con- 
sociatio  prsegnanti,  ut  ita  dicam,  illius  verbi,  quod  est 
censere,  significatione  explicanda  est.  Nam  sicut  videri 
seepe  ita  usurpatur,  ut  idem  valeat,  ac  cequum  vel  bonum 
videri,  ita  verbum  censendi  h.  1.  idem  valere  videtur,  quod 
^uum  censet.  Quamquam  fieri  potest,  ut  Horatio  obversatus 
sit  is  Grsecorum  loquendi  usus,  quo  verbis  fffsia^ai,  doxeiv, 
similibus  eandem  subjecerunt  notionem  Grseci  scriptores  ^). 


*)  Conf.  F.  A.  A.  Bach.  I.  1.  pag.  41.  Rudim.  Inst.  Gram.  n, 
pagg.  73—78. 

')  Eodem  modo  rem  expediendam  censent  6.  T.  A.  fijxtegerns 
(Gram.  Lat.  §  348  annot  2)  et  Zumptins  (6ram.  Lat.  449  annot.  2 
extr.) 

*)  Conf.  qu8e  de  hac  re  disputat  Heindorfius  ad  Plat.  Prot. 
pag.  343. 

V.  86.  Miraria  —  si)  Verbum  illud,  quod  est  mmm, 
apud  Horatium  aliosque  poetas  haud  ita  raro  sequitur 
particula  si^  interrogativa  utens  significatione,  i.  e.  ibi  si 
adhibitur,  ubi  quod  erat  usurpandum  idque  eodem  fere 
modo,  quo  apud  Graecos  dicitur  d-avfta^co  e/  pro  &.  ori. 
De  qua  re  vide,  ai  placet,  G.  T.  A.  Kruegeri  Gram. 
Lat.  §  604  annot.  extr.  C.  G.  Zumptii  Gram.  Lat.  §  354. 
Conf.  Buttmanni  Gram.  Grsec.  §  139.  G.  annot.  3.  C.  W. 
Kruegeri  Gram.  Graec.  I  §  65,  6,  annot.  7.  Apud  prosse 
orationis  scriptores  ejusmodi  si  particulse  usus  multo  arti- 
oribus  circumscribitur  fiiiibus. 

Vetus  inter  Horatii  interpretes  est  controversia  et  ne 
nunc  quidem  satis  composita,  quomodo  vel  scribendi  sint 
vel  intelligendi  versus  86 — 90.  Equidem  ita  scribo  et  in- 
terpungo: 

Miraris,  quum  tu  argento  post  omnia  ponas, 
Si  nemo  praestet,  quem  non  merearis,  amorem? 
At  si  cognatos,  nuUo  natura  labore 
Quos  tibi  dat,  retinere  velis  servareque  amicos, 
Infelix  operam  perdas,  ut  si  quis  asellum 
In  campo  doceat  pareutem  currere  frenis. 

Ad  hos  versus  recte  explicandos  antu  omnia  necesse  est 
decernere,  quomodo  v.  88  iucipere  putandus  sit.  Nam 
inter  quatuor  scripturas  h.  1.  fluctuant  et  codices  et  edi- 
tores:  an  si,  an  sic,  ac  si,  at  si;  quarum  duas  sa- 
tis  erit  breviter  examinandas  suscepisse:  reliquas  enim 
duas,  quae  sunt  an  sic  et  a^  si,  vix  quisquam  jam  de- 
fendet. 

1)  An  sl. 

Grammatica  quidem  ratio  non  impedit,  quominus  ver- 
sus  88,  ab  an  si  incipiens,  cum  autecedenti  illo  verbo,  quod 
est  miraris,  conjungatur,  ut  duplex  exsistat  interrogatio : 

Miiraris . . .  ?  an . . .   infelix  operam  perdas  ?    Quum 
antem   apertum  sit,  non  duo  h.  1.  ezpressa  esse  cogitata, 
quorum  hoc  excludat  illud,  sequitur,  duplicem  eaudemque 
dlsjunctivam  interrogationem   non   esse  sumendam.    Quse 
quum  ita  sint,  restat,  ut  illud:  an...  infelix  operam per- 
•das  eam   statuamus   esse  interrogationem,  qua  reprehen- 
datur  et  negetur  id,  quod  quis   dixerit  probatumque   vo- 
luerit.    Cui  quidem  qusestioni,  quippe  qu»,  ut  dixi,  oppo- 
natur  iis,  quae  jam  ut  vera  et  certa  dicta  sint  eaque  im- 
probet,  negaiive,  ut  ita  dicam,   respondendum  est  vel,  ut 
aliis  utar   verbis,    pro  ejusmodi  interrogatioDe  enunciatio 
negaus  substitui  potest.  De  quo  particulse  an  usu  diligen- 
ter  et  copiose  disputat  G.  T.  A.  Kruegerus  in  Gram.  Lat. 
§    516,    unde  ad  rem,  in  qua  versamur,  explicandam  hsec 
exempla  nobis  liceat  mutuari:  ^Quasi  vero  . . .  non  necesse 
sit  (=  necesse  est)  nobis  Gergoviam  contendere.   An  dur 
bitamm   quin  . . .  Eomani  jam  ad  nos  interhciendos  con- 
«urrant".  Cses.  B.  G.  7,  38.    Quod  exemplum  sic  fere  in- 
terpretandum  existimo:   si  Gergoviam  contendere  necesse 
nobis  esse  non  concederemus,  non  exploratum  haberemus 
et  certum,  Romanos  ad  nos  interficiendos  concurrere;  at- 
qui  hoc  quam  maxime  est  apertum.   Quod  si  recte  dispu- 
tavimus,  facile  iatelhgitur,  illud  an  dubifamus  pro  eo  po- 
situm  esse,  quod  est:   non  enim  didhitamtis  vel  non  dubi^ 
tandum  est;   unde  fit,  ut  illud  Gergoviam  contendere  ne- 
cessarium  sit.  At  potest  etiam  interrogatio,  de  qua  recte  in- 
telligenda  h.  1.  mentionem  facio,  rhetoricae,  quam  dicunt, 
interrogationis  formam  recipere :  "Si  servitus  sit,  sicut  est, 
obedientia  fracti  animi  et  abjecti  et  arbitrio  carentis  suo, 
quis  neget  (=  nemo  negabit)  omnes  leves,  omnes  cupidos, 
omues  denique  improbos  esse  servos?    An  ille  mihi  liber, 
cui  raulier  imperat,  cui  leges  imponit",  cet.?  Cic.  Parad.  5, 
%    Quarum   interrogationum   quum   posterior  negetur  et 
improbetur  necesse  sit,  sequitur,  priorem  esse  afl&rmandam. 

Ejusmodi  autem  interrogatio,  quam  diximus  rhetoricam, 
h.  1.  inest  in  rerbo  illo  miraris?  i.  e.  non  est,  quod  mi- 
reris.  Quare  si  posteriorem  hujus  loci  Horatiani  interro- 
gationem  improbaveris  (quisautem  non  improbabit?),  affir- 
manda  tibi  erunt  ea,  quse  posteriore  continentur,  i.  e.Jmt- 
raris  confitendum  erit  idem  esse  atque:  est  quod  mireris. 
Ejusmodi  autem  hujus  loci  interpretationem  esse  et  deri- 
dendam  et  absurdam,  nemo  non  videt. 

Quibus  expositis  si,  ut  yidemur,  scripturam  (an  si) 
Bentleyo,  Orellio,  aliis  probatam,  rejiciendam  esse  osten- 
dimus,  jam  nobis  inquirendum  est,  num  mehore  nitatur 
auctoritate  et  argumentis  illud 

2)  kX  si. 

Jam  ut  verba  illa  n,ullo  lahore  ad  relativum  enunci- 
attun  quos  tibi  dat  referenda  esse  nullo  argumento  supra 
posuimus,  sic  h.  1.  in  scriptura  illa  At  si  consideranda 
videndum  est,  possintne  eadem  illa  vocabula  coujungi  cum 
retinere  velis,  id  quod  fieri  oportere  contendebat  F.  A. 
Wolfius.  Quod  si  fieri  posset  vel  potius  deberet,  enunci- 
atum  illud  At  si  cognatos  nullo  labore  retinere  velis  non 
esset  nisi  affirmatio  et  hsec  fere  exsisteret  sententia:  Mi- 
raris  si  tibi,  divitiis  omnia  postponenti  ac  ne  minimam 
quidem  ad  homines  conciliandos  pecuniee  jacturam  facienti, 
amorem,  quem  non  merearis,  nemo  prsestet?  At  hoc  tibi 
minime  mirandum:  nam  si  cognatos,  quos  natura  tibi  ami- 
cos  dat,  siae  ullo  tuo  labore  retinere  veUs  amicos,  infelix 
operam  perdas,  i.  e.  operam  sine  dubio  perdes.  Ejusmodi 
huic  loco  subesse  sententiam  opinatus  est,  ut  jam  dixi, 
sagacissimus  ille  vir  F.  A.  Wolfius  eamque  interpretatio- 
nem  his  locis  Horatianis  firmatam  duxit:  Sat.  I,  5,  72: 
"Pffine  macros,  arsit,  dum  turdos  versat  in  igni."  Sat.  H, 

1,  60 :  ''Quisquis  erit  vitae,  scribam,  color" Quibus 

locis  etiam  addi  potest  Sat.  U,  3,  211: 

"Ajaz  quum  immeritos  occidit,  desipit,  agnos."  Istis 
Horatii  locis  hyperbaton,  quod  dicunt,  ejusmodi  est,  ut 
id  yerbum  finitum,  quod  enunciationem  efficiat  primariam, 
secundarise  insertum  inveniamus  (verba  dico  arsit,  scribamy 
desipit),  hoc  autem  loco  non  item.  Si  enim  illud  nullo 
labore  ad  enunciationem  primariam  retuleris,  enunciatio- 
nis  secundarise  subjectum,  quod  est  natura,  inter  membra 
suse  ipsius  enunciationis  primarise  interpositum  esse  appa- 
rebit.  Alia  igitur  hujus  loci  est  natura,  quam  eorum, 
quos  ad  suam  interpretandi  rationem  defendendam  lauda- 
vit  Wolfius.  Quod  si  ita  est,  violentius  esse  videtur  ejus- 
modi  hyperbaton  et  magis  singulare,  quam  quod  Horatio 
obtrudere  ausim. 

His  igitur  ad  yiam  interpretandi  quasi  muniendam 
prsemissis  ad  veram  loci  sententiam  plenius  explicandam 
progrediar.  Quod  ut  aliquo  modo  fiat,  facere  non  possum, 
quin  eum  quoquepaucis  refellere  coner,  qui,  quantum  scio, 
at  improbans,  ex  recentioribus  primus  an  commendaTit '). 
Atque  is  quidem  rectissime  docuit  (id  quod^ego  etiam  su- 
pra  conatus  sum),  quam  inepte  verba  nullo  labore  con- 
jungerentur  cum  illis  retinere  velis  servareque  amicos;  sed 
at  damnayit,  quia  hsec  non  yidebat  aliter  explicari  posse, 
nisi  ut  serio  ab  Uoratio  dicta  acciperentur,  quo  facto  non 
solum,  ut  ipse  putabat,  ultima  ut  si  quis  asellum  in 
campo  doceat  parentem  currere  frenis  inepta  sunt,  sed 
etiam  priora.  Neque  enim  hoc  demonstrare  yult  Horatius, 
eum,  qui  sola  ayaritia  ducatur,  cognatorum  amorem  re- 
tinere  non  posse  (satis  enim  hoc  monuerat  proximis  yer- 
bis  superioribus)  sed  e  contrario  avarum,  si  paulum  de 
ayaritia  remittat  (=  si  retinere  velis),  facillime  hoc  as- 


*)  Qaint.  Horatius  Flaccas  ex  recensione  et  cum  nstis  atque 
emendationibus  Richardi  Bentleji.  Amstelsedami  MDCCXIII.  Pagg. 
363  sq.  Ubi  ille  non  inepte  de  hoc  loco:  •Salebrosus  sane  locns, 
unde  haud  facile  est  pedem  inoffensum  referre". 

secuturum.    In   commendando  autem  illo   an  ductus  est 
Bentlejus   falsa  opinione  de  conjunctioue,  quam  inter  hoc 
et   superius   enunciatum   intercedere  oporteret.    Ita  enim 
hsec  explicavit : . . .  "miraris,   quod  te  non  ament  cognati, 
quos  tu  nuUa  benignitate  conciliare  tibi  studeas?  An  potius 
nihili  facis  a  cognatis  aman  et  omne,  quod  ad  demereu< 
dos  eos  impendi  debet,  male  locatum  et  perditum  iri  pu- 
tas?  quasi  si  asinum  traderes  magistro,  qui  in  campo  eum 
instituat".    Tollitur  igitur  altera  interrogatione  prior,  ut, 
si   hsec   verum  efferat,  non  miretur  avarus  se  non  amari. 
At   id   plane   contra   naturam   hominum:  id  enim  ipsum 
avari  et  simihum  hominum  proprium  est,  ut,  quamvis  ni- 
hil  fecerint,    quo    amorem   proximorum  retinerent,  tamen 
eum  sibi   non    praestari  vehementissime  mirentur  et  que- 
rantur.     Non   igitur  ita  quaesivit  Horatius,  quasi  hoc  du- 
bium  putaret,  sed  ut  sibi  hoc  mirum  et  indiguum  videri 
significaret,  quod  miraretur  avarus.     Deinde  omnes  inter- 
pretes,   quoquo   modo   haec  scripta   putarunt,   in  eo,  me 
judice,  errarunt,  quod  idcirco  (ypcram  perdere  avarum  ab 
Horatio  dici  statuerunt,  quia  cognatos  retinere  et  servare 
amicos  non  posset.    Atque  est  hic  sane  maxime  pervaga- 
tus  horum   verborum   usus,   ut   aliquis  id,  quod  studeat, 
assequi  negetur.    At   iuepte   interrogaret   Horatius,    num 
avarus,  si  vellet,  cognatorum  amorem  retinere  non  posset, 
quum  id  se  posse  ne  avarus  quidem  ipse   negaret,  neque 
ea  huic   causa   esset  cognatos  neghgendi,  quod  illud  de- 
speraret,    sed   quod  amorem  eorum  non  tanti  putaret,  ut 
aliquid  de  avaritia  remitteret.    Neque  rectius  irridens  (ita 
enim  hsec  accipienda  esse,    si   at  legatur,   dudum  intelle- 
ctum  est)  hoc  affirmaret  Horatius,  facilluna  opera  avarum 
cognatorum   amorem   assecuturum,    quum   hoc  nc  avarus 
quidem,  nedum  alii  ignorarent.    Aha  eaque  longe  exquisi- 
tiore  ratione  hic  usus  est  Horatius,  nempe  ea,  qua  operam 
perdere  dicitur,  quicumque  suscipiat,  quod  operae  pretium 

non  sit,  qui,  etiamsi  id,  quod  soscepit,  effecerit,  tamea  ui- 
hil  effecisse  videatur.  Quare  longe  gravissime  hsec  acerba 
irrisaone  ex  animo  avari  dicuntur:  si  cognatorum  amorem 
retinere  velis,  videris  tibi  iufelix  laborem  suscipere  in  re, 
quse  nullo  labore  digna  sit.  Atque  hsec  aptissime  per  at 
p£U*ticulam  superioribus  adjuDguntur:  stultissime  miraris 
te  non  amari;  at  hunc  amorem  non  tanti  putas,  ut  eum 
retinwe  velis.  Dixit  igitur  Horatius,  ut  nostrse  explica- 
tioni  convenit,  de  re  difficili  (difficilis  enim  avaro  omnis 
opera  videtur,  qua  pecunia  non  quseratur)  et  nullum  operae 
pretium  allatura.  UDiversam  sententise  vim,  nisi  quod  de 
verbis  operam  perdas  nihil  monuit,  bene  jam  explicavit 
Acro,  cujus  va:ba  rectius  scripta  servavit  commeat.  Crucq. : 
"At  si  cognatos  tibi,  quos  natura  concessit  amicos,  huma-? 
nitate  devinxeris,  videris  tibi  ita  operam  perdere,  ut  ille, 
qui  asino  velut  equo  velit  uti"  '). 

F,  92  —  quumque)  Hsec  ut  ingeniose  sic  prave  in 
quoque  primus  commutavit  Muretus,  cujus  conjecturam 
nonnulli  amplexi  sunt  editores.  Illud  enim  quo  si  cum 
plm  comparatiro  conjunxeris,  sententia  huic  loco  plane  re- 
pugnans  evadet.  Nam  illa  quoque  habeas  plus  dicta  pu- 
tes  necesse  erit  ex  avari  senteatia  ad  perversam  suam 
agendi  rationem  excusandam  vel,  si  fieri  possit,  defenden- 
dam  •).  Perversa  igitur  foret  ejusmodi  hujus  loci  intelli- 
gentia.  Atqui  illud  quo  fortasse  eo  modo  explicandum, 
quo  vult  Doederlinus,  qui,  Joh.  Ad.  Schseferi  interpreta- 
tionem  laudans,  illud  quo  pro  eo  positum  esse  dicit,  quod 
est  ut  eo  plus   et  hanc  fere  esse  loci  sententiam '):  ut 


')  Ut  persiHcias  quomodo  InfeUx  illud  adjectivum  versu  90 
interin«tandum  sit,  confeias  velim  Orellii  "AnBlecta  Horatiana",  pag. 
27  extr. 

•)  Conf.  Kirchn.  1.  1.  pag.  17. 

•)  "Nar  die  Cruqoiana  mit  Muret  bietet  qwqwi  statt  cutnque 
allein  richtig  (?);  nur  muss  man  quo  nicht  als  Relativum  nehmen 

tibi  ipsi  videaris  esse  ditior,  minm  paupertatem  metuas, 
i.  e.  ne  avaritia  crucieris,  avaros  esse  non  debes.  Pr»- 
stantissimum  sane  hoc  consilium  et  avarissimo  cuique  sa- 
luberrimuml 

V.  94  — parto)  Ablativu8absolutus,^quem  dicunt,  omis- 
80  pronomine  eo,  quod  dicendi  genus  prseter  hunc  locum 
usurpavit  Horatius  Sat.  I,  6,  122  et  I,  9, 36  *).  Quamquam 
non  nescio  posteriore  loco  participium  vadato  pro  datiyo 
haberi  et  cum  prsecedenti  respondere  a  quibusdam  con- 
jungi,  id  quod  jam  ideo  videtur  improbandum,  quoniam 
in  forensi  lingua  et  judiciali  respondere  verbum  sine  da- 
tivo  usurpari  solet. 

Yersus  101  sq.  plerique  editores  et  quidem  novissimi 
fere  omnes  hoc  modo  scribunt: 

Quid  mi  igitur  suades?  Ut  vivam  Msenius?  aut  sic 
Ut  Nomentanus?  Fergis  pugnantia  secum 
Frontibus  adversis  componere. 

Afi&rmaxi  igitur  ab  Horatio  putant  hsec:  Pergis  pug' 
nantia  secum  frontibtis  adversis  componere.  Quod  falsum 
esse  puto.  Ubi  eoim  sunt  illa  contraria,  quse  antea  com- 
posuerat  ille,  quem  superiora  a  se  quserere  fingit  poeta? 
Nam  qui  numquam  incepit,  is  non  dici  potest  pergere. 
Quum  enim  avarum  ut  finem  quserendi  faceret  hortatus 
esset  Horatius,  ille  contra  qusesivit,  num  se  dissolute  et 
prodige  vivere  vellet.  Incipit  igitur  contraria  componere 
non  pergit.   Quam  interpretandi  difficultatem  illi  editores, 


wie  Eirchner  thut,  sondem  durch  ut  eo  plua  erkl&ren. 

"Um  dich  reicher  m  fuhlen,  furchte  dich  nicht  vor  d«m  Mangel  an 
Reichthum;  denn  je  kleiner  der  Maasstab  ist,  den  wir  an  relativen 
Begriff  reich  anlegen,  desto  leichter  fuhlen  wir  uns  reich".  Doederl. 
1.  1.  pag.  143. 

')  Conf.  Zumptii  Gram.  Lat.  §  647.  Krueg.  Gram.  Lat.  §  500. 
annot.  4. 

quorum  de  hoc  loco  opiniomem  falsam  esse  dixi,  ita  vo- 
luerunt  evitatam,  ut  eam  aut  tacite  negligerent  aut  nescio 
quam  raram  et  singularem  sigiii$<<ationem  h.  1.  verbo  illi, 
quod  est  pergere,  obtrudere  cc/narentui-.  Nimirum  Hora- 
tius,  ut  rem  explicare  coner,  hominem  illum  prseter  duo 
luxurisB  exempla  plura  etiam  prolaturum  ratus  hac  in- 
terrogatione  silentium  ei  imponit.  Neque  nuUius  sunt  mo- 
menti  quse  apud  veteres  nobis  servata  sunt  veritatis  ve- 
stigia.  Nam  apud  Acrouem,  quamvis  in  multis  falsus  sit, 
legimus:  quare  pugnantia  contra  se  loqueris?  et  apud 
Comment.  Crucquianum:  interrogatio  objurgatoria.  Prae- 
terea  id  quoque  observandum,  componere  conjungendumesse 
esse  cum  iis,  quse  proxirae  prsecedunt  Frontibus  adversis, 
uon  cum  pM^^Maw^ia  participio,  ut  falso  explicat  Acro  scho- 
liasta. 

Jam  restat,  ut  pauca  d'cam  de  versibua  108  sq., 
de  quibus  recte  intelhgendis  exphcandisque  multa  multi 
disputarunt  viri  docti.  Atque  codices  quidem  plerique 
praebent  nemon'  ut  avarus,  ahi  autem  iique  non  pauci 
nemo  ut  avarus.  Quarum  scripturarum  utra  utri  sit  prse- 
ferenda  breviter  iaquiremus.  Incipiamus  igitur  a  nonnul- 
Us  interrogationum  exemplis,  in  quibus  usurpatur  illa  di- 
cendi  formula,  quse  est  —  ne  ut:  "Egone  ut  te  advorsum 
mentiar  mater  mea?"  (Plaut.  Aul.  4,  7,  9).  "Illine  ut 
impune  concitent  finitima  bella?"  (Liv.  IV,  2)  *).  His  si- 
miles  sunt  ese  interrogationes,  quse  ex  ut  et  ut  ne  pen- 
dent:  "Ut  tegam  spurco  Damae  latus?"  (Hor.  Sat.  II,  5, 
18).  "Ut  ego  nunc  adolescenti  thesaurum  indicem"  (Plaut. 
Trin.  3,  3,  21)  . . .  ?  His  autem  similibusque  interrogatio- 
nibus  quid  exprimitur,  nisi   subirata   quaedam  admiratio, 

*)  Conf.  Madvigii  Gram.  Lat.  §  353,  annot.  Knieg.  Gram.  Lat. 
§  571  2).  De  hoc  quseBtionum  genere  vide  etiam  Fredr.  Braune: 
"De  particula  ut  simplici  et  copulata".  Lundse  MDCCCLXVL  Pagg. 
16-20. 

cui  plane  contraria  cogitanda  est  responsio?  Quare  in- 
terrogationi  illi:  nemon'  ut  avarus  se  prebet?  sic  i&te 
respondeas  necesse  erit:  "Quidni  probet?  Probabit  certe." 
Ecce  habes  isto  modo  explicationem  ut  toti  hujus  loci  intel- 
ligentise  repuguantem  sic  per  se  absurdam.  Neque.ineliu8 
uegotium  succedet,  si  quis  aliter  illud  nemone  def«!tKlen- 
duni  susceperit,  id  quod  conati  sunt  nonnulli  interpretes. 

Atqui,  id  quod  hic  fortasse  occurrit,  altera  illa  scrip- 
tura,  quse  est  nemo  ut,  quouiam,  ut  cetera  omittantur,  hi- 
atu  laborat,  nonne  aliquid  et  ipsa  movet  dubitationis? 
Audio.  Tantum  autem  abest,  ut  iste  hiatus  tantam  in- 
dignationem  cuiquam  injicere  debeat,  ut  eundem  aliis  quo- 
que  locis  iisque  non  paucis  admiserit  Horatius.  Cujus 
rei  haec  satis  erit  attulisse  exempla:  Od.  I,  28,  4.  II,  20, 
13.  Epod.  13,  3.  5,  100.  Sat.  II,  3,  137;  alibi. 

Cetera,  quse  et  hac  de  satira  et  de  aliis  quibusdam 
locis  Horatianis  annotata  vellem,  in  aliud  tempus  necesse 
est  differre.  -        .,..,. 

